tomron87/hebrew-wikipedia-sentences-corpus huggingface dataset:
הוא ביקש שילמדו את "הפסטאפריאניזם" לצד תכנון תבוני ו"השערה הגיונית המבוססת על ראיות נצפות מכריעות".
לאחר שמכתב המחאה שלו לדירקטוריון לא נענה, הוא פרסם אותו ברשת והרעיון החל לצבור חשיפה.
בשנת 2006 הוא כתב את בשורת מפלצת הספגטי המעופפת, ספר סאטירי המפרט את האמונות המרכזיות של הדת.
בשנים האחרונות חזר הנדרסון על אמונתו כי עלינו "להרחיק את הדת מבתי הספר הממשלתיים ולשמור על ריחוק בין הכסף לדת".
אף על פי שהוא מייסד הדת האמורה, הוא גורס כי הוא רק גילה אותה, והוא לא היוצר, כי אם היא נוצרה בידי מפלצת הספגטי המעופפת.
רוברט קורטז סקוט הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השלישי של קהיליית וירג'יניה, ברציפות מאז 1993. סקוט, חבר המפלגה הדמוקרטית, מייצג מחוז בחירה השוכן בדרום-מזרח וירג'יניה, ובתוכו הערים פורטסמות', פרנקלין, וניופורט ניוז.
סקוט הוא החבר הוותיק ביותר במשלחת וירג'יניה לקונגרס של ארצות הברית.
סקוט נולד בוושינגטון הבירה וגדל בניופורט ניוז.
אביו, צ'ארלס וולדו סקוט, היה חלוץ אפרו-אמריקאי בעולם הניתוח, וב-1952 הפך לאפרו-אמריקאי הראשון שמונה למועצת בתי הספר של ניופורט ניוז במאה העשרים.
אמו, מיי המלין-סקוט, בוגרת בכימיה מאוניברסיטת מישיגן, הייתה אשת חינוך שלימדה מדעים בבתי הספר הציבוריים של ניופורט ניוז.
בשנת 1965 השלים סקוט את לימודיו התיכוניים בתיכון גרוטון.
ב-1969 קיבל תואר ראשון בממשל מאוניברסיטת הרווארד, ובמהלך 1973 השלים לימודי תואר שני במשפטים מבית הספר למשפט של בוסטון קולג'.
הוא היה חבר באחווה אלפא פי אלפא.
סקוט הוא חבר לשעבר במשמר הלאומי של צבא מסצ'וסטס (1973-1970) ובכוחות המילואים של הצבא המדינתי (1976-1974).
בשנים 1973–1991 היה עורך דין פרטי בניופורט ניוז.
בבית המחוקקים של וירג'יניה, סקוט פעל למתן שירותי בריאות עבור ילדים ועניים, כמו גם להגדלת שכר המינימום והכשרה לעבודה.
הוא גם חיבר חקיקה המעניקה זיכויי מס לבתי עסק המספקים תרומות לקהילות מקומיות לשם מיגור פשע או שיפור מתן שירותים חברתיים.
בבחירות אמצע הכהונה של 1986 התמודד סקוט לראשונה אל בית הנבחרים של ארצות הברית במחוז הקונגרס הראשון של וירג'יניה, אך הפסיד להרברט בייטמן , מועמד המפלגה הרפובליקנית, אחרי שגרף 44% מהקולות.
בשנת 1992 הנחתה מחלקת המשפטים של ארצות הברית את בית המחוקקים בווירג'יניה ליצור מחוז בחירה בעל רוב אפרו-אמריקאי לאחר מפקד האוכלוסין של 1990. בית המחוקקים הגיב בכך שהעביר מיקומם של מרבית התושבים השחורים של המפטון רודס וריצ'מונד למחוז הקונגרס השלישי שזה עתה נוסד.
סקוט זכה בבחירות המקדימות של המפלגה הדמוקרטית עם 67% מקולות הבוחרים, מה שהבטיח הלכה למעשה את היבחרו בבחירות הכלליות שכן מדובר במעוז דמוקרטי מובהק.
ביום הבחירות הכלליות ניצח את דן ג'נקינס הרפובליקני עם 79% מהקולות.
סקוט הוא חבר הקונגרס האפרו-אמריקאי הראשון מווירג'יניה מאז תקופת השיקום.
כמו כן, היותו של סבו מצד אמו ממוצא פיליפיני הופך את סקוט לאמריקאי הראשון ממוצא פיליפיני שכיהן כחבר בעל זכות הצבעה בקונגרס.
מחוז הבחירה שלו הוא היחיד בעל רוב לאוכלוסייה האפרו-אמריקאית בווירג'יניה.
במהלך כהונתו היה מתנגד בולט של ממשל הנשיא ג'ורג' ווקר בוש, והוא הצביע נגד חוק הפטריוט.
סקוט תומך בנישואים של זוגות מאותו המין, ובנוסף לתמיכתו בביטול מדיניות אל תשאל, אל תספר, הוא הצביע בעד "החוק למניעת פשעי שנאה ע"ש מת'יו שפרד וג'יימס בירד הבן" – הצעת חוק שהרחיבה את חוק פשעי השנאה הפדרלי המעגן פשיעות על בסיס נטייה מינית או זהות מגדרית של הקרבן.
ב-15 בדצמבר 2017 האשימה מרשרי אברסון, לשעבר מתמחה בקונגרס שעבדה במשרדו של סקוט, כי סקוט הטריד אותה מינית ב-2013 ונגע בגב ובברך שלה בהזדמנויות שונות ואף התבטא כלפיה בגסות כששאל: "אם תיסעי עמי, תהיי טובה"?.
סקוט הכחיש בתוקף את ההאשמות.
מאז התכנסות הקונגרס ה-116 של ארצות הברית בראשית 2019 כיהן סקוט כיושב ראש ועדת החינוך והעבודה של בית הנבחרים של ארצות הברית.
לאחר שאיבדו הדמוקרטים את הרוב בבית הנבחרים ב-2023, עברה ראשות הוועדה לווירג'יניה פוקס הרפובליקנית וסקוט עבר להיות החבר הבכיר בוועדה.
בובי סקופילד, הוא שחקן תיאטרון, קולנוע וטלוויזיה אנגלי.
סקופילד נולד בקירקבי , דרומית מזרחית לליברפול ב-2 באפריל 1993. אביו הוא השחקן אנדרו סקופילד .
בשנת 2002 שיחק בסרט הקצר "The Complain".
בשנת 2004 הופיע לראשונה על מסך הטלוויזיה בסדרת הטלוויזיה הבריטית לילדים, "Grange Hill".
בשנת 2014 שיחק בסרט הקולנוע "הים השחור" לצד ג'וד לאו.
באותה שנה שיחק גם בסדרת הטלוויזיה "רופאים".
בשנת 2016 שיחק בכמה הפקות בטלוויזיה ובסרטים קצרים.
בשנת 2017 החל לשחק בתפקיד חוזר בסדרה "אבירי הלילה".
הוא המשיך לשחק בסדרה גם בעונה השנייה.
בשנת 2019 שיחק בסרט "דולי ויילד המופלאה" לצד ביני פלדסטין.
בשנת 2020 שיחק בפרק בסדרת הטלוויזיה "Inside No 9".
באותה שנה שיחק בסרט הטלוויזיה "אנתוני".
בשנת 2021 שיחק בתפקיד משנה בסרט הקולנוע "בסגר" ובתפקיד קטן סרט הקולנוע "צ'רי".
באותה שנה שיחק בשני פרקים של סדרת הטלוויזיה כלואים, ובסרט האימה לא לנשום 2.
בשנת 2022 שיחק במיני סדרה "אן" המתארת את סיפורה של אן ויליאמס הנלחמת לגילוי האמת על מותו של בנה.
בשנה זו שיחק גם בסדרת הטלוויזיה, "The Suspect ".
סקופילד שיחק בהפקות תיאטרון רבות בהן במחזה "ללכת עד הסוף" המבוסס על סרט באותו שם.
בובי ובובה היא סדרת טלוויזיה ישראלית בת 52 פרקים לפעוטות בגילאי 1–4 שעלתה לשידור ב-2003 בערוץ בייבי.
הסדרה הופקה על ידי חברת ההפקות הישראלית A.C.
Pictures והיא סדרת המשך לסדרה "בובי יוצא לטיול (התינוק הצוחק)" ובאנגלית ובשפות שונות הסדרה מכונה בשם Booby and Booba.
בנוסף לשידורים בבייבי, הסדרה שודרה גם בערוץ הופ.
פרקי הסדרה הופצו על ידי הד ארצי בקלטות וידאו וב-DVD.
כמו כן, השירים מתוכה הופצו גם הם על גבי תקליטורים.
בכל פרק בובי ובובה פוגשים דמויות שונות מהקהל המספרות ושרות על עצמן, חלק עם זמרות ליווי וחלק בלי (זמרות הליווי הן בצבעים ורוד, צהוב וכחול).
היה פרק בסדרה על הזמרות ליווי.
בובות החבר'ה לפי סדר א'-ב'
דג זהב גאון (דגי הדג)
רוח מטורפת (בובה שלא נמצאת בקהל)
דריה ליאור שושני - בובה
גיתית שובל - אמא / דמויות שונות
רון דרויאן - דמויות שונות
גדי לוי - דמויות שונות
שגית שמיר - דמויות שונות
שאולי הלוי - דמויות שונות
אנגלית (אמריקאית): Booby and Booba
פורטוגזית (ברזילאית): Booby e Booba
בשנת 2004, הסדרה עובדה להצגת ילדים שעובדה ובוימה על ידי עידן עמית ובה כיכבה עדי טופול לצד השחקנים שושי עזר, משה בנדבה, אלה פוליצר וכרמית חלק.
ההצגה הייתה מעין רפרודוקציה, בכך שהיא שילבה סיפור מסגרת מקורי עם השירים המוכרים מהסדרה.
כמו כן, הבובות עברו הגדלת ענק כדי שיתלבשו על ידם ורגליהם של השחקנים (למעט בובות נבחרות).
בהצגה הושקעו כ-200,000 ש"ח על בנייה ועיצוב הבובות, התפאורה, הקלטות השירים מחדש וכד'.
את ההצגה הפיקה "טבת סרטים" והיא נחשבה לאחת ההפקות המושקעות ביותר לילדים ולפעוטות שהיו פה בארץ.
רוברט יאנג לי ג'וניור הוא סטנדאפיסט, שחקן ומנחה פודקאסט אמריקאי אשר נודע בעיקר כאחד מחברי הצוות הקבועים בתוכנית המערכונים MADtv ובזכות קריירת הסטנד-אפ הענפה שלו.
בובי לי נולד וגדל בסן דייגו שבקליפורניה להורים שהיגרו מקוריאה הדרומית.
למשפחתו היו שתי חנויות בגדים בערים אסקונדידו ואנסיניטס שבקליפורניה.
הוא למד במשך תקופה קצרה במכללת פאלומר לפני שנשר.
לפני שהחל לעסוק בסטנדאפ עבד לי במשך תקופה מסוימת בבתי קפה ומסעדות.
לאחר שבית הקפה שבו עבד נסגר באופן פתאומי במהלך שנת 1994, לטענתו הוא פשוט הלך לעסק השכן למצוא עבודה, אשר היה ה־"Comedy Store" של סן דייגו.
בתחילה כאשר עבד שם הוא ביצע כל מיני עבודות במשך מספר חודשים, עד אשר הוא התנסה בסטנד-אפ באחד הלילות בהן סטנדאפיסטים חובבים היו רשאים לנסות את מזלם.
לאחר שהוא הופיע במועדון במשך שנה באופן קבוע, הוא החל לקבל הצעות להיות מופע החימום לסטנדאפיסטים שונים כמו וקרלוס מנסיה.
בהמשך הוא החל להופיע באופן קבוע ב־"Comedy Store" בלוס אנג'לס אשר בבעלות אמו של פאולי שור.
לי ציין בראיונות עימו שהוריו קיוו שהוא ימשיך את העסק המשפחתי ולכן הסתייגו מכך שהוא בחר להתמקד בקריירת סטנד-אפ.
במהלך ריאיון עימו בפודקאסט של ג'ו רוגן שנערך ב-1 בפברואר 2011 לי ציין שהוריו בקושי דיברו איתו במהלך השנים הראשונות של קריירת הסטנד-אפ.
עם זאת, לאחר הופעתו בתוכנית הטונייט שואו בהנחייתו של ג'יי לנו אביו התקשר אליו על מנת להתנצל על כך שלא תמך בקריירה שלו כסטנדאפיסט.
בין השנים 2001 עד 2009 בובי לי היה אחד מחברי הצוות הקבועים בתוכנית המערכונים הפופולרית MADtv של רשת Fox.
לי היה חבר הצוות האסייתי הראשון והיחיד של התוכנית.
לאורך השנים גילם בתוכנית בין היתר את המנהיג העליון של קוריאה הצפונית קים ג'ונג-איל, את כתבת החדשות קוני צ'אנג, את הכדורסלן הסיני יאו מינג, את שחקנית הקולנוע הסינית-אמריקאית לוסי לו, ואת שחקן הקולנוע ואמן הלחימה הסיני-אמריקאי ג'קי צ'אן.
בנוסף, לאורך השנים לי שיחק במגוון סרטי קולנוע וסדרות טלוויזיה.
בקולנוע הוא שיחק בין היתר בסרט "הרולד וקומר משתוללים באמריקה" שיצא לאקרנים ב-2004, בסרט "פיינאפל אקספרס" שיצא לאקרנים ב-2008, "הדיקטטור" שיצא לאקרנים ב-2012 ו"ראיון סוף" שיצא ב-2014. בטלוויזיה הוא קיבל לאורך השנים הופעות אורח בסדרות שונות כמו בין היתר "תרגיע", ו"משפחה בהפרעה".
כמו כן, מ-2018 עד 2019 לי כיכב במשך שתי עונות בסיטקום ברשת ABC לצד ג'נה פישר ואוליבר הדסון.
משנת 2015 ואילך בובי לי מנחה יחד עם בת זוגו לשעבר, קהאלילה קון, את הפודקאסט המצליח "TigerBelly".
הפודקאסט עוסק במגוון רחבי של נושאים, כולל קומדיה, תרבות פופולרית, מיניות, גזענות, פוליטיקה, מערכות יחסים, בריאות הנפש וחוויותיו האישיות של לי.
משנת 2020 ואילך לי מנחה גם את הפודקאסט יחד עם חברו הקומיקאי .
כמו כן, לכל אורך השנים לי עורך גם הופעות סטנד-אפ ברחבי ארצות הברית.
לאורך השנים בובי לי חשף בתקשורת גם את המאבקים שלו בהתמכרויות.
לי החל להשתמש בקנאביס ומריחואנה כאשר הוא היה בן 12, ומאוחר יותר הוא השתמש גם בהרואין לפני שמלאו לו 15. לטענתו, עד גיל 17 הוא עבר שלושה ניסיונות גמילה מסמים עד שלבסוף הוא הצליח להיגמל בגיל 17. עם זאת, בעקבות לחצים בקריירה שלו בהמשך הוא פיתח התמכרות לוויקודין .
לטענתו של לי הוא הצליח להיגמל מוויקודין לבסוף הודות לכך המפיקה של MADtv לורן דומברובסקי נלחמה עבורו לאחר שפוטר מהתוכנית בפעם השנייה.
בעקבות מותו של אביו באוגוסט 2019 ממחלת פרקינסון לי התמכר שוב לוויקודין.
בשל כך הוא פנה למרכז גמילה והצליח לבסוף להיגמל בשנית מוויקודין.
לי חשף בעבר גם שהייתה תקופה שהוא היה אלכוהוליסט.
Bobby Lee"בפרק: "#1.9"Cubedבוב יאמאמוטותפקיד חוזר (עונה 1), אורח (עונה 2)2011עצמובפרק: "The 'M' Word"ביג טיים ראשטי.ג'יי.בפרק: "Big Time Reality"איש משפחהאיש סיני (קול)בפרק: "Amish Guy"2012שווה לשלושעצמובפרק: "Spelling Bee"Samurai!
בובי לקס (נולד ב-18 ביולי 1967) הוא שחקן, במאי ומדבב ישראלי.
לקס נולד באנגליה וגדל בצפון-מערב לונדון, משפחתו של לקס במקור מהעיר ברנו בצ'כוסלובקיה.
שלושה שבועות אחרי ליל הבדולח, בו נשרף בית הכנסת מול הבית, משפחתו של לקס קיבלה הודעה שהם יכולים להעלות תוך יומיים את אביו של לקס לרכבת לאמסטרדם.
אביו של לקס נמנה עם ה"קינדר-טרנספורט" (כינוי למשלחות הצלה של ילדים יהודים ונוצרים משטחי גרמניה הנאצית ומהשטחים שנכבשו על ידה), נקלט במוסד לילדים יהודים, אבל כיוון שלא הייתה לו אזרחות גרמנית, במוסד נלחצו מכך שהוא ועוד חמישה חברים יסכנו את כל הקבוצה והוציאו אותם החוצה.
ב-1939 אביו של לקס אדגר, עלה על אנייה שעשתה דרכה לאנגליה וכך ניצל – כל הילדים עם האזרחות הגרמנית, שנשארו במוסד, נשלחו למחנות אחרי הפלישה הגרמנית.
הוריו הגיעו להולנד, אחרי שאבא כבר עזב.
הם עברו מדירה לדירה ואז נתפסו על-ידי הנאצים.
שלושת האחים של אביו של לקס מתו ממחלות.
בזמן המלחמה הממשלה הבריטית החליטה שכל הגרמנים באנגליה חשודים כמרגלים וריכזו אותם במחנה באחד האיים, אז אביו של לקס שהה שם תקופה.
אחרי המלחמה הוא נע בין עבודות ונכנס לעסקי התכשיטים.
לאמו של לקס, יהודייה ילידת אנגליה, הייתה גלידריה במרכז לונדון ובהמשך עבדה כספרית.
סבו וסבתו מצד אביו נספו באושוויץ.
סבו של לקס הגיע לברלין, פתח חנות בגדי נשים, התחתן, נולדו להם שלושה ילדים, התאלמן ואז התחתן עם סבתו של לקס עמליה.
לקס, חזר בתשובה, למד בישיבה, למד אמנות וקולנוע, עבד במחלקת התחקירים החברתיים בחברת הטלוויזיה "גרנדה", עלה ב-1992 לישראל, מטעמי ציונות והחל לעבוד בטלוויזיה החינוכית עד 1999. עובד מאז כבמאי פרילאנס עם ניסיון במגוון רחב של הפקות.
בשנים האחרונות מתמקד בהפקות ילדים חלקם כיוצר זוכי פרסי אקדמיה.
בשנת 2015 הופיע בסדרה הקומית של HOT3 "אנחנו במפה" בתפקיד מאמן אנגלי.
באותה השנה גם גילם את רג'ינלד לוי בסרט "סבנה".
בשנת 2017 שיחק בסדרת הנוער "שכונה" ששודרה בערוץ ניקלודיאון בחברת HOT שיחק את קווין.
באותה השנה גילם את דמותו של אדגר בסדרה הקומית של ערוץ 2 "לצבי יש בעיה".
בשנים 2022–2024 השתתף בשני העונות של הסדרה הקומית של רשת 13, "שנות ה-90", בה גילם את אדוארד, אביה הבריטי של בקי (עופרי לסקי).
בשנת 2023 התארח בעונה הרביעית של הסדרה הקומית של כאן 11 "קופה ראשית" גילם את מרשל, העוזר של גרג פוצנהיימר (ג'וני פיליפס), שירה (נועה קולר) מוצאת חן בעיניו ומנסה להתחיל איתה.
בשנת 2024 שיחק בסדרת הטלוויזיה "שקשוקה" ששודרה בכאן חינוכית.
בשנים 1980–1985 שיחק בתור ילד בבימות הווסט אנד של לונדון והפסטיבל באדינבורו.
בשנים 1992–1993 שימש כבמאי בסקופוס הפקות, בשנים 1993–1999 שימש כבמאי בטלוויזיה החינוכית הישראלית, בשנים 1999–2015 שימש כבמאי פרילנס.
בשנת 1994 דיבב את קולו של הכלב אדי בתוכנית ללימוד אנגלית "Seven in Heaven" ששודרה בטלוויזיה החינוכית.
בשנת 2018 קריין בסרט התיעודי "יומני אוסלו".
בנוסף לקס דיבב וקריין במגוון פרסומות.
לקס אב לארבעה בנים וסב לנכדים.
בובי למונט קלארק הוא כדורגלן אנגלי המשחק בעמדת הקשר בקבוצת רד בול זלצבורג מהבונדסליגה האוסטרית.
קלארק שיחק במחלקת הנוער של ברמינגהאם סיטי כאשר אביו, כדורגלן העבר לי קלארק , אימן את הקבוצה הבוגרת של המועדון.
בהמשך הצטרף למחלקת הנוער של ניוקאסל יונייטד, ובאוגוסט 2021 עבר למחלקת הנוער של ליברפול.
בחודש פברואר 2022 חתם על חוזה מקצועני ראשון לחמש שנים במועדון.
ב-27 באוגוסט 2022 ערך קלארק את הופעת הבכורה שלו בקבוצה הבוגרת של ליברפול, בניצחון 0–9 על בורנמות' במסגרת המחזור הרביעי בפרמייר ליג לעונת 2022/2023. ב-25 בפברואר 2024 שיחק בניצחון 0–1 על צ'לסי במסגרת גמר גביע הפוטבול ליג לעונת .
ב-14 במרץ הבקיע את שערו היחיד במועדון, בניצחון 1–6 על ספרטה פראג במסגרת שלב שמינית הגמר של הליגה האירופית לעונת 2023/2024, ושבר את שיאו של טרנט אלכסנדר-ארנולד משנת 2017 ככובש הצעיר ביותר עבור ליברפול במפעלים האירופיים.
בסך הכל ערך שש הופעות ליגה במדי המועדון.
ב-22 באוגוסט 2024 חתם קלארק על חוזה לחמש שנים ברד בול זלצבורג מהבונדסליגה האוסטרית.
ב-18 בספטמבר ערך את הופעת הבכורה שלו במועדון, בהפסד 0–3 לספרטה פראג במסגרת המחזור הראשון בשלב הבתים של ליגת האלופות לעונת 2024/2025. ב-22 בספטמבר ערך את הופעת הבכורה שלו בליגה, בתיקו 0-0 נגד טירול במסגרת המחזור השביעי לעונת .
רוברט ויליאם "בובי" האקט ג'וניור הוא שחיין אמריקאי בעבר.
הוא סגן אלוף אולימפי (מונטריאול 1976), זוכה מדליית ארד באליפות העולם (ברלין 1978) ואלוף המשחקים הפאן אמריקאיים (מקסיקו סיטי 1975) במשחה ל-1500 מטר חופשי, שיאן עולם בעבר (1976–1979) במשחה ל-800 מטר חופשי ואלוף עולם (ברלין 1978) ושותף לשיא עולם (1978–1983) במשחה שליחים 4x200 מטר חופשי.
האקט נולד ביונקרס, מדינת ניו יורק.
ב שנערכו במקסיקו סיטי הוא זכה בשתי מדליות, זהב וכסף.
במבחנים האמריקאים לאולימפיאדת מונטריאול שנערכו בלונג ביץ', קליפורניה ב-21 ביוני הוא קבע במשחה ל-800 מטר חופשי שיא עולם חדש של 8:01.54 דקות, שיפור לשיא בן שלושת החודשים וחצי של סטיבן הולנד מאוסטרליה (8:02.91 דקות), שיא זה החזיק מעמד כשנתיים ו-9 חודשים ונשבר על ידי ולדימיר סלניקוב מברית המועצות (7:56.49 דקות).
במשחקים האולימפיים עצמם הוא זכה במדליית כסף במשחה ל-1500 מטר חופשי בשיא אישי חדש של 15:03.91 דקות (שיא ארצות הברית לגיל 16 הנוכחי, אחד משיאי הגילאים הכי ותיקים בארצות הברית), אחרי בן ארצו בריאן גודל שקבע שיא עולם חדש של 15:02.40 דקות ולפני סטיבן הולנד (15:04.66 דקות).
שלושת המנצחים קבעו תוצאה טובה יותר משיא העולם של בריאן גודל (15:06.66 דקות).
באליפות העולם שנערכה במערב ברלין בשנת 1978 הוא זכה בשתי מדליות, זהב וארד.
בשנת 1979 במשחקים הפאן אמריקאים שנערכו בסן חואן, פוארטו ריקו הוא זכה במדליית ארד במשחה ל-1500 מטר חופשי (15:46.83 דקות).
לאחר שפרש משחייה תחרותית החל משנת 2012 הוא מתגורר ועובד באזור המטרו של ניו יורק, ליד המקום שבו גדל.
הוא מתפרנס מנדל"ן ומתנדב באימון ילדים בשחייה.
בשנת 1986 קיבל תואר שני במנהל עסקים מבית הספר לעסקים של הרווארד.
וכיום הוא מאמן שחייה במשרה חלקית באוניברסיטת אמורי.
בּוֹבְּסְפוֹג היא סדרת אנימציה אמריקאית שנוצרה על ידי הביולוג הימי והאנימטור סטיבן הילנבורג עבור רבישראל, הסדרה החלה את שידוריה ב-1 ביולי 2003 עם פתיחת ערוץ ניקלודיאון הישראלי, ומאז משודרת בדיבוב לעברית; בעבר, הסדרה שודרה במקביל בערוץ עשר.
החל מאוגוסט 2017 משודרת הסדרה בדיבוב לערבית בערוץ מכאן 33. ב-29 בספטמבר 2023 הודיעה ניקלודיאון כי הסדרה תחודש לעונה 15. ב-22 בפברואר 2025 הסדרה חודשה לעונה 16.
עלילת הסדרה מתמקדת בספוג ים תיבתי-מלבני וצהוב בשם בובספוג מכנסמרובע, שנקלע לצרות בלי שהוא מתכון לכך.
בובספוג מתגורר בעיר תת-מימית בשם "ביקיני בוטום" (שמבוססת על אי אמיתי בשם "ביקיני", ומילולית – חלק תחתון של בגד ים ביקיני).
ביתו של בובספוג עשוי מאננס, והוא גר יחד עם חיית המחמד שלו, גארי החילזון.
בובספוג עובד כטבח במסעדת המזון המהיר "הסרטן הפריך".
הוא נוטה להרגיז את שכנו בעל האופי הממורמר, התמנון סקווידוויד טנטקלס, ולהיקלע לתסבוכות והרפתקאות שונות יחד עם שני חבריו הטובים: כוכב ים ורוד בשם פטריק סטאר שגר מתחת לסלע עם רהיטים שעשויים מחול, וסנאית חכמה בשם סנדי צ'יקס שיודעת קראטה.
מר קראב הוא בעל מסעדת "הסרטן הפריך" ומעסיקו של בובספוג, הידוע בקמצנותו.
פלנקטון הוא אויבו המושבע של מר קראב ומנהל את מסעדת הדלי, ולאורך הסדרה הוא מנסה שוב ושוב לגנוב את המתכון הסודי לקציצת הסרטן של המקום.
בובספוג וחבריו חיים בעיר ביקיני בוטום, עיר מודרנית שמכילה מרכז מסחרי, פרוורים, חופים, שדה תעופה, מערכת תחבורה ציבורית, ירידים ועוד.
סטיבן הילנבורג ציין בעבר כי ביקיני בוטום מבוססת בצורה רופפת על העיר סיאטל.
העיר מכילה בתי עסק שונים, לרבות מסעדות, חנויות, מפעלים ובתי אבות (מסעדת הסרטן הפריך בעצמה שוכנת במבנה שהיה בית אבות).
אמצעי התחבורה העיקרי של תושבי ביקיני בוטום הוא סירות.
ביקיני בוטום והאזור הסמוך לעיר מכילים הרים, יערות, אגמים, לגונות, מערות, ערבות, שוניות, נהרות, ואזורים מדבריים שוממים אשר מוצגים לאורך פרקי הסדרה.
באופן אירוני, בפרקים רבים בסדרה העלילה מתרחשת בחוף ים, דבר שאיננו הגיוני, שכן העיר שוכנת מתחת למים.
האוכלוסייה של ביקיני בוטום מורכבת מחיות דמויי אדם שונות בהם דגים, לווייתנאים, סרטנאים, ספוגיים, דגי קלמארי, תמנונאים, כוכבי ים, דגי אנשובי, לובסטרים, כרישים, אבו נפחא, וחיות בדיוניות כגון מפלצות ים.
בנוסף, מוצגות בסדרה חיות ים כגון מדוזות, סוסוני ים, חלזונות, תחשי נהרות, ותולעים.
אלו אינם דמויי אדם והם בדרך כלל מוצגים כחיות מחמד או חיות בר.
לדוגמה, הצדפות מייצגות בסדרה עטלפים וציפורים, החלזונות מייצגים בסדרה חתולים, התולעים מייצגות בסדרה כלבים והמדוזות מייצגות בסדרה דבורים או פרפרים, שכן תחביבו של בובספוג הוא ציד מדוזות, הדומה באופיו לציד פרפרים.
מרבית הדמויות בסדרה הן יצורים ימיים, פרט לסנדי צ'יקס, פאטצ'י הפיראט (מנהל מועדון המעריצים של בובספוג המופיע במספר פרקים כדמות כעצמה) וכל פרק בפתיח של בובספוג, פוטי התוכי (עוזרו של פאטצ'י הפיראט) ואיש הים ונער הקסם – שני קשישים המגלמים בסדרה גיבורי על בדימוס בעלי תוכנית טלוויזיה משלהם.
מרכיבי בשר "קציצת הסרטן" הם סוד מסחרי בביקיני בוטום, אותו מנסה שלדון פנלקטון לגנוב מיוג'ין קראב לאורך הסדרה, וזאת על מנת שמסעדתו המתחרה תוכל לשגשג.
מעריצים הניחו שקציצת הסרטן עשויות מבשר סרטנים כנרמז על-פי שמה, וכן על-פי עיצוב המסעדה כמלכודת סרטנים.
יוצרי הסדרה פרסמו כי קציצות הסרטן טבעוניות ואינן מכילות מרכיבים מן החי.
+דמויות משנהדמותבדיבוב באנגליתבדיבוב בעבריתהקריין הצרפתיטום קניעמי מנדלמן (עונות 1–2, 11–13)יוסי סגל (עונה 3)צביקה שוורצברג (עונות 4–6, ו-12)גדי לוי (עונות 7–11)ערן מור (עונות 13–הווה)פאטצ'י הפיראטטום קני (כשחקן)גיורא קנת (עונות 2–5, 15-הווה)אלדד פריבס (עונה 5)ערן בוהם (בובספוג מתחת לאפס)יובל גרבש (עונה 6, עונות 13–15)גדי לוי (עונה 8)
דן שצברג (עונה 10)עידו מוסרי (עונה 12)פוטי התוכיסטיבן הילנבורג (עונות 2–3)פול טיביט (עונות 4–8)דאג לורנס (עונות 10–הווה)גיורא קנת (עונות 2 ו-5)יובל סגל (עונה 3, 15-הווה)יובל גרבש (בובספוג מתחת לאפס)דור סרוגו (עונה 8)דן שצברג (עונה 10)ליאור חקון (עונה 12)
שון שמל (עונה 5, 8-הווה)עמי מנדלמן (עונות 1–2) גדי לוי (עונה 8)
עידו מוסרי (עונות 10-12) מרגרט מכנסמרובעג'יל טיילי (עונות 1–5) קארה אדוארדס (עונה 6)
סינתיה קראנתז (עונות 5, 8-הווה)יפעת זנדני צפריר (עונה 1) אורלי טרי (עונה 2) עינת אזולאי (עונות 5, 8-הווה)
בובספוג מכנסמרובע (SpongeBob SquarePants): הדמות הראשית בסדרה.
בובספוג גר בתוך אננס, בשכנות לסקווידוויד ופטריק.
הוא עובד במסעדה המצליחה "הסרטן הפריך" בתור טבח המכין קציצות סרטן.
אוהב להתאמן עם חברתו הסנאית סנדי בקראטה, להפריח בועות סבון ולדוג מדוזות עם כוכב הים פטריק, חברו הטוב ביותר.
בובספוג לומד בבית הספר לשיט של גברת פאף, על מנת להוציא רישיון נהיגה בסירה, אך תמיד נכשל במבחן הרישוי.
בובספוג מגדל חילזון מחמד בשם גארי.
הוא אוהב ומעריך את סקווידוויד ומעריץ את איש הים ונער הקסם.
פטריק סטאר (Patrick Star): פטריק הוא כוכב ים ורוד, וחברו הטוב ביותר של בובספוג.
פטריק הוא מגושם וטיפש, וגר מתחת לסלע בשכנות לבובספוג ולסקווידוויד.
פטריק ובובספוג ידועים בהתנהגותם הילדותית ובמסירותם לתחביביהם: לדוג מדוזות, הערצתם אל איש הים ונער הקסם, הפרחת בועות סבון וכדומה.
לפטריק אחות גדולה בשם סם ואחות קטנה לא קאנונית בשם סקווידינה שהופיעה בפרק "ליצנים על הירח".
סקווידוויד טנטקלס (Squidward Tentacles): (בגרסה האנגלית נקרא סקווידוורד טנטקלס) תמנון ממורמר, גס רוח ואינו חברותי.
סקווידוויד הוא שכנם של בובספוג ופטריק, וגר בתוך מואי, פסל אופנייני לאיי הפסחא.
סקווידוויד שונא את שכניו, אך עובד יחד עם בובספוג במסעדת "הסרטן הפריך" כקופאי.
בזמנו הפנוי הוא נוהג לנגן בקלרינט (אף על התגובות השליליות שהוא מקבל), ללכת למוזיאון, לרקוד, לפסל ולצייר את עצמו.
מעריץ של הלהקה "בנים שבוכים".
סקווידוויד מתנהג בחוסר סבלנות כלפי המשחקים של בובספוג ופטריק ומנסה לחבל בהם כדי לזכות בשקט ושלווה.
בובספוג ופטריק חושבים שהוא החבר הטוב ביותר שלהם ובטוחים שגם הוא חושב כך, אף על פי שהוא מראה להם באופן תדיר כמה הוא שונא אותם.
יריבו של סקווידוויד הוא סקוויליאם פנסיסן.
סקווידוויד מקנא בסקוויליאם, באחד הפרקים מסופר שלפני שבובספוג בא לביקיני בוטום, סקווידוויד היה יצור שמח ואופטימי והייתה לו גינה גדולה, אך כשהאננס של בובספוג נפל לביקיני בוטום הוא הרס אותה ומאז הוא לא מאושר ושונא את בובספוג אך עדיין בעל אמפתיה אליו.
סנדי צ'יקס (Sandy Cheeks): סנאית, חברתם הטובה של בובספוג ופטריק.
פגשה את בובספוג לאחר שהציל אותה מצדפה בעונה 1. סנדי היא מדענית אשר הגיעה ממדינת טקסס ונחשבת לאחת הדמויות האינטליגנטיות ביותר בביקיני בוטום.
מכיוון שסנאים חיים ביבשה, סנדי חובשת קסדת אוויר וחליפה אשר מבודדת אותה מהמים, סנדי גרה בתוך כיפה המלאה באוויר, ובה מאפייני חיים יבשתיים רבים כגון: עץ, דשא ואפילו מזרקה קטנה עם ציפור בתוכה.
סנדי בעלת חגורה שחורה בקראטה ונוהגת להתאמן עם בובספוג.
Krabs) (מכונה גם מר קראב): סרטן.
מר קראב גר בבית בצורת עוגן והוא בעל מסעדת "הסרטן הפריך" ומעסיקם של בובספוג וסקווידוויד.
מר קראב הוא אביה של פרל ובנה של גברת קראב.
מכיוון שהוא לא סומך על בנקים, הוא מחביא את כל הונו מתחת למזרן שלו כי הוא קמצן.
מר קראב הוא בן למשפחת שודדי ים.
יוג'ין מכר את נשמתו להולנדי המעופף.
גארי וילסון ג'וניור החילזון (Gary Willson Junior): גארי הוא חיית המחמד של בובספוג.
גארי הוא חילזון, אולם קולו מוצג בסדרה בקול של חתול.
אומנם אנו איננו מבינים את יללותיו של גארי באופן מפורש, אך בובספוג מבין אותן לרוב כאילו דיברו באותה השפה.
החבר הטוב ביותר של ספוט לפי הפרק "גרי וספוט"(242).
Plankton): פלנקטון הוא פלנקטון ומכאן נובע שמו, הוא הנבל הראשי של הסדרה.
יצור זעיר שמנהל את "מסעדת הדלי" הכושלת בה הוא גר, ומנסה למכור מזון בשם "נזיד הקישקעס", רעל שרק פטריק אוהב.
באחד הפרקים של עונה 8 (176) סקווידוויד מצליח להפוך את הנזיד לאוכל אהוב וקרא לו נזיד הדלי אך בסופו הוא התפטר מתפקידו עקב לסבתו למדה אותו לקח.
אויבו המושבע של מר קראב.
פלנקטון ידוע בניסיונותיו הכושלים לגנוב את הנוסחה של קציצת הסרטן, הנמצאת בכספת של מר קראב ב"סרטן הפריך".
בעבר פלנקטון ומר קראב היו ידידים, ואף ניסו להקים מסעדה יחדיו, אך פרצה ביניהם מריבה והם נפרדו לתמיד.
במהלך אותה מריבה, פלנקטון גרם בטעות ליצירת קציצת הסרטן.
אשתו של פלנקטון היא מחשב בשם קרן, הנוהגת ללעוג לפלנקטון על מזימותיו.
קרן פלנקטון (Karen Plankton): (בגרסה האנגלית נקראת קארן פלנקטון) מחשב.
מרגיזה את פלנקטון כשהיא נותנת לו רעיונות לגנבת המתכון הסודי, והוא אינו מעוניין בהצעות שלה.
קרן גם הוחלפה אבל חזרה אל פלנקטון.
לפי הפרק "הווירוס של קרן" (238) היא רואה את פלנקטון בתור בחור שרירי וחזק.
אמא שלה שונאת את פלנקטון.
פרל קראב (Pearl Krabs): בתו הלווייתנית בת העשרה המפונקת של מר קראב.
לעיתים קרובות אביה מביך אותה.
מעריצה של הלהקה "בנים שבוכים".
חברי הלהקה הופיעו ביום הולדתה ה-16 בזכות בובספוג.
פעמים רבות חברותיה יורדות עליה ואף טענו באחד הפרקים שהיא ובובספוג נועדו זה לזה, דבר שהעליב אותה.
לא ידוע מי אמא שלה.
בעלת בית הספר לשיט של בקיני בוטום, בו לומד בובספוג.
גברת פאף גרה בדלי ורוד עם חצר.
היא מתעבת את בובספוג מכיוון שהוא מסכן את חייה בכל מבחן נהיגה והיא אף פוטרה מתפקידה וישבה בכלא כמה פעמים בגללו.
פאטצ'י הפיראט (Patchy the Pirate): אדם המחופש לפיראט, מנחה פרקים מסוימים בסדרה, מנהל מועדון המעריצים של בובספוג והמעריץ הכי גדול של בובספוג.
את פאצ'י הפיראט משחק טום קני, המדבב של בובספוג באנימציה.
זו הדמות היחידה שלא מצוירת באנימציה חוץ מבפרק "Spongebob's road to Christmas" בעונה 13.
פוטי התוכי (Potty the Parrot): בובת תוכי של פאצ'י הפיראט.
פוטי נוהג לומר משפטים סרקסטיים ולעשות תעלולים.
איש הים (Mermaid Man, מילולית: "איש-בת-ים"): מעין פרודיה על "אקווהמן" ו"באטמן", גיבור על לשעבר, מושא הערצתם של בובספוג ופטריק.
איש הים מתגורר יחד עם נער הקסם בבית האבות שבביקיני בוטום, בכל פעם שהוא שומע את המילה "נבל" הוא מתחיל להילחץ, לרוץ ולא שולט בעצמו.
נער הפלא (Barnacle Boy): (מכונה גם נער הקסם בעונות הראשונות) עוזרו ושותפו הנאמן של איש הים.
על אף שהוא קשיש, איש הים רואה בו ילד קטן, מעין פרודיה על "רובין".
ההולנדי המעופף (Flying Dutchman): רוח של שודד ים שנמצאת בביקיני בוטום.
ההולנדי המעופף אוהב להפחיד אנשים תמימים.
מעין פרודיה על אגדת הים על דיווי ג'ונס וספינת הרפאים שלו.
לארי הלובסטר (Larry the Lobster): מציל בים של ביקיני בוטום.
לארי הוא לובסטר שרירי, אשר מרבה לבלות בחדרי כושר ובתחרויות הרמת משקולות וזריקת עוגנים.
הפך למנהל בסרטן הפריך לזמן קצר בפרק "לארי המנהל".
סקוויליאם פנסיסן (Squilliam Fancyson): אויבו המושבע של סקווידוויד, נבל משנה של הסדרה, תמנון מולטי-מיליונר, בעל גבה מחוברת, מפורסם ונדבן אשר מתנכל לסקווידוויד.
הפסיק להופיע מהפרק "בחזרה לעבר" בעונה 7.
בָּאבֶּלְבָּאס (Bubble Bass): אויבו של בובספוג, ודג בעל דמות דג בס, כמשתמע משמו.
מעונה 11 מתחיל להיות עם תפקיד יותר מרכזי בסדרה.
הוא גר במרתף של אימו.
פרץ' פרקינס: עיתונאי המופיע מספר פעמים בסדרה.
מאז שידור הפרק הראשון בסדרה "דרוש עובד", הסדרה הפכה ללהיט בארצות הברית ועם הזמן גם בשאר העולם.
הסדרה נחשבת לסדרה המצליחה ביותר של ניקלודיאון, וזכתה בארבעה פרסי אמי.
אף על פי שהסדרה הייתה מיועדת למבוגרים, היא הצליחה בעיקר בקרב ילדים, ודמותו של בובספוג נחשבת לאייקון בעולם הילדים ובכלל.
הסדרה זכתה לפרסום ולאהבת הקהל וזכתה כמה וכמה פעמים בפרס בחירת הילדים של ניקלודיאון.
הסדרה שילבה בעונותיה שלל מוטיבים חוזרים, ביניהם: פרד (דג שהופיע מספר פעמים בסדרה אשר המשפט המזוהה איתו הוא: "הרגל שלי!"), קווין מלפפון הים, ועוד.
בישראל הסדרה עלתה לאוויר ב-1 ביולי 2003 עם פתיחת שידורי ערוץ ניקלודיאון בישראל.
במהלך השנים הסדרה תפסה תאוצה והצליחה בדומה לשאר מדינות העולם בהן היא משודרת.
הפרקים כללו דיבוב בשפת המקור ובעברית, לצד תרגום עברי.
עקב הצלחתה בישראל והפיכתה לסדרת קאלט, ערוץ ניקלודיאון מקיים מדי שנה בחופשות יום שידורים מיוחד שבו משדרים חלק מפרקי הסדרה במרתון הנמשך 24 שעות, כשהצופים בוחרים חלק מהפרקים שמשודרים באתר האינטרנט של הערוץ וביישומון שלו.
משנת 2021, ברשתות החברתיות עולים ראיונות עם מדבבי הסדרה ואנשי הצוות מאחורי הקלעים של הדיבוב העברי של הסדרה, הראיונות עולים כפרקים בהסכת בשם "פודקאסט-ספוג מכנסמרובע".
ב-23 במרץ 2023, עלה הפרק הראשון של הסדרה לערוץ היוטיוב הרשמי של ניקלודיאון ישראל (הפרק: דרוש עובד / שואב השונית / תה מתחת לכיפה).
ב-10 באפריל 2023, עלה הפרק הראשון בעונה השנייה של הסדרה לערוץ היוטיוב הרשמי של ניקלודיאון ישראל (הפרק: הנעליים / היום החופשי של סקווידוויד).
ב-16 באפריל 2023, עלה הפרק הראשון בעונה השלישית של הסדרה לערוץ היוטיוב הרשמי של ניקלודיאון ישראל (הפרק: האצה של השכן / בובספוג המציל).
אסטרולוגיה עם סקווידוורד: סדרה של 6 סרטונים קצרים בני 45 שניות ששודרו בין פרסומות בערוץ ניקולודיאון בשנים 2000–2001, ושודר בישראל בשנותיו הראשונות של ערוץ ניקולודיאון בישראל.
בגרסה העברית, בניגוד לסדרה ששונה השם לסקווידוויד, הוא נקרא סקווידוורד גם בגרסה העברית, ובכל סרטון הוא דן במזל החודשי, המוצג עם אחת מדמויות הסדרה.
את קריינות של הסדרה קריין עמי מנדלמן ואת סקווידוורד דיבב גלעד קלטר שדיבב גם בסדרה המקורית.
הופקו 6 פרקים עבור המזלות סרטן (מר קראב), תאומים, אריה (פלנקטון), דגים, קשת (בובספוג) ושור (פטריק).
מחנה האלמוגים: שנות הילדות של בובספוג: סדרת בת המתמקדת בבובספוג בגיל 10, במחנה הקיץ "מחנה האלמוגים", בו הוא נפגש עם דמויות מסדרת האם כמו פטריק, סקווידוויד סנדי ומר קראב.
הסדרה עלתה לשידור במרץ 2021.
המופע של פטריק: סדרת בת בה פטריק סטאר מנחה תוכנית אירוח משלו, עם עזרה ממשפחתו.
הסדרה עלתה לשידור בשנת 2021 באנגלית, ובעברית עלתה לשידור בשנת 2022.
שם הסרט בעבריתשם הסרט באנגליתתאריך יציאהתאריך יציאהסנדי צ'יקס מצילה את ביקיני בוטוםSaving Bikini Bottom: The Sandy Cheeks Movie2 באוגוסט 2024 (נטפליקס)פלנקטון: הסרטPlankton: The Movie7 במרץ 2025 (נטפליקס)
שודר בישראל כאשר פוצל לשני חלקים נפרדים.חלק 2: 12 באוקטובר 2025
בובספוג מכנסמרובע עובד למחזמר בהשתתפות שחקנים חיים בשנת 2016 על ידי הבמאית טינה לנדאו.
הצגת הבכורה של SpongeBob SquarePants: The Broadway Musical נערכה בשיקגו בשנת 2016, ועלתה לראשונה בברודוויי ב-Palace Theatre ב-4 בדצמבר 2017. המחזמר היה מועמד לפרס טוני למחזמר הטוב ביותר לשנת 2018 (הפסיד לביקור התזמורת).
בשנת 2024 המחזמר הגיע לישראל עם המדבבים המקוריים בעברית לשחק את דמויתהם, כגון עידו מוסרי שדיבב את בובספוג בעברית בסדרה, שיחק במחזמר בתור בובספוג.
עקב העלייה העצומה בפופולריות של סדרת הטלוויזיה במהלך שנות ה-2000, מגוון רחב של משחקי וידאו המשתרעים על פני ז'אנרים שונים החלו להיות מופצים.
כמה מהמשחקים הללו מבוססים על רעיונות מפרקים מסוימים או כוללים קו עלילה ייחודי למשחק, בעוד שניים מהם מבוססים על סרטי קולנוע.
לחלק מהכותרים הללו פותחו מספר גרסאות עבור מגוון קונסולות ביתיות וקונסולות ניידות.
Spongebob Squarepants: SuperSponge פלייסטיישן, גיים בוי אדוונס THQ משחק פלטפורמה דו־ממדי.
Spongebob Squarepants: Revenge of the Flying Dutchman פלייסטיישן 2, גיימקיוב, גיים בוי אדוונס THQ משחק פלטפורמה תלת־ממדי Spongebob Squarepants: Battle for Bikini Bottom פלייסטיישן 2, Xbox, גיימקיוב, גיים בוי אדוונס, מחשב אישי THQ משחק פלטפורמה.
גרסת הגיים בוי אדוונס היא דו-ממדית, וגרסת המחשב האישי הוא משחק הרפתקה ממונע עכבר ומבוסס "משחקונים".
בובספוג מכנסמרובע – הסרט פלייסטיישן 2, Xbox, גיימקיוב, גיים בוי אדוונס, מחשב אישי THQ משחק פלטפורמה תלת־ממדי, המבוסס על הסרט של בובספוג.
גרסת הגיים בוי אדוונס היא דו-ממדית, וגרסת המחשב האישי הוא משחק הרפתקה ממונע בעכבר (Point and Click).
בובספוג מכנסמרובע – אורות, מצלמה, מכנסיים!
פלייסטיישן 2, Xbox, גיימקיוב, גיים בוי אדוונס, מחשב אישי THQ משחק מסיבות רב-משתתפים.
בובספוג מכנסמרובע: היצור מקראסטי קראב – סיוט לילי פלייסטיישן 2, גיימקיוב, Wii, גיים בוי אדוונס, DS, מחשב אישי THQ משחק פלטפורמה תלת־ממדי.
גרסת המחשב האישי הוא משחק הרפתקה ממונע בעכבר (Point and Click).
SpongeBob's Atlantis SquarePantis פלייסטיישן 2, Wii, גיים בוי אדוונס, DS THQ מבוסס על הספיישל "אטלנטיס מכנסמרובע".
SpongeBob's Truth or Square Xbox 360, Wii, PSP, DS THQ משחק פלטפורמה תלת־ממדי, יצא כמשחק לצד הסרט בובספוג מתחת לאפס.
SpongeBob SquigglePants Wii, 3DS THQ משחק שבו משתמשים בתוסף U-Draw ל-Wii (או מסך המגע של ה-3DS) כדי לשחק בננו-משחקים (כמו במשחקי "Wario-Ware").
סר רוברט ויליאם רובסון , הידוע כבובי רובסון, היה כדורגלן ומאמן כדורגל שאימן מספר קבוצות אירופיות ואת הנבחרת הלאומית של אנגליה.
הקריירה שלו כשחקן נמשכה קרוב לעשרים שנה, ובמהלכה הוא שיחק בשלוש קבוצות בלבד – פולהאם, וסט ברומיץ' אלביון ולזמן קצר בקבוצת ונקובר רויאלס שהתפרקה.
הוא ערך 20 הופעות במדי נבחרת אנגליה, במהלכן כבש ארבעה שערים.
רובסון ידוע בעיקר בשל הצלחתו באימון מועדונים ונבחרות לאומיות – הוא זכה באליפויות הליגה בהולנד ובפורטוגל, בגביעים נוספים באנגליה ובספרד, ואף הוביל את נבחרת אנגליה לחצי גמר מונדיאל 1990. בסוף הקריירה שלו הוא שימש יועץ למאמנה של נבחרת אירלנד.
רובסון זכה להערכה רבה בזכות הצלחתו.
הוא קיבל את תואר האבירות Knight Bachelor בשנת 2002 וכן הוענק לו פרס נשיא אופ"א בשנה זו, והוא חבר היכל התהילה של הכדורגל האנגלי ונשיא הכבוד של איפסוויץ' טאון.
מאז 1991 רובסון סבל מבעיות סרטן נשנות, באוגוסט 2008 העיד כי נכנע למחלה וב-2009 נפטר.
רובסון נולד בכפר סקריסטון שבמחוז דרהאם שבצפון-מזרח אנגליה, והיה הרביעי מבין חמשת ילדיהם של פיליפ וליליאן רובסון.
כשהיה רובסון בן חודשים ספורים עברה משפחתו להתגורר סמוך לכפר לנגלי פארק, מקום בו עבד אביו ככורה פחם.
כילד הרבה ללכת עם אביו לצפות במשחקיה של ניוקאסל יונייטד באצטדיון סנט ג'יימס פארק, אליהם הגיע באוטובוס או בהליכה של מספר קילומטרים.
רובסון תיאר את ג'קי מילבורן ולן שקלטון כגיבורי הילדות שלו.
שניהם שיחקו בעמדת החלוץ השני, העמדה בה רצה לשחק רובסון לכשיהיה כדורגלן מקצועני.
רובסון החל לשחק כדורגל במועדון "לנגלי פארק ג'וניורס" בהיותו בן 9, וכעבור שש שנים קודם לקבוצה עד גיל 18 של המועדון.
רובסון עבד כחשמלאי במכרה הפחם של לנגלי פארק, במקביל לאימוני ומשחקי הכדורגל.
במאי 1950 ערך ביל דודג'ין, מאמן פולהאם, ביקור אישי במשק הבית של רובסון על מנת להחתימו על חוזה מקצועני.
על אף שקיבל הצעה ממידלסברו, שהייתה קרובה יותר למגוריו, העדיף רובסון את הצעתו של דודג'ין שהייתה מושכת יותר בשבילו, ועקב כך חתם בפולהאם ועבר להתגורר בלונדון.
בקבוצתו החדשה הוא שיחק כקשר שמאלי או כחלוץ שני.
גם קבוצתו האהודה ניוקאסל גילתה בו עניין, אך רובסון העדיף על פניה את פולהאם מכיוון שלא נעשו בניוקאסל מספיק מאמצים על מנת להבטיח את חתימתו, לטענתו.
אף על פי שרובסון חתם על חוזה מקצועני, אביו דרש שימשיך בעבודתו המקבילה כחשמלאי.
ביום עבד ב"פסטיבל בריטניה" והתאמן שלושה לילות בשבוע עם פולהאם.
לבסוף ויתר רובסון על העבודה והחליט להקדיש את כל זמנו לכדורגל.
רובסון ערך את הופעת הבכורה שלו בשנת 1950 בפולהאם, שעלתה זמן קצר קודם לכן לליגה הראשונה של הפוטבול ליג, במשחק נגד שפילד ונסדיי.
בסיום עונת 1951/1952 ירדה פולהאם לליגה השנייה, רובסון שב לשחק בליגה הראשונה ארבע שנים מאוחר יותר כאשר הצטרף לווסט ברומיץ' אלביון במרץ 1956. העברתו התבצעה עבור 25,000 ליש"ט, והייתה ליקרה ביותר בתולדות אלביון באותה תקופה.
הוא ערך את הופעת הבכורה שלו באלביון בהפסד הביתי הגבוה 0–4 למנצ'סטר סיטי ב-10 במרץ 1956. בעונת 1957/1958 הוא היה מלך השערים של הקבוצה בליגה העליונה, עם 24 שערים, ובהם רביעייה בניצחון 1–5 על ברנלי.
באוגוסט 1968 חזר רובסון לפולהאם, עקב חילוקי דעות על משכורתו עם סגן היושב ראש של אלביון, ג'ימי גאונט.
גאונט סירב לניהול משא ומתן על חוזהו של רובסון, ולכן הוא ביקש לעזוב את הקבוצה.
הוא הועבר לפולהאם תמורת 20,000 ליש"ט בעסקה שהכפילה את שכרו.
זמן קצר לאחר מעברו אליה, פולהאם שחררה שחקני מפתח שלה, ועקב כך פחתו סיכוייהם של הקבוצה ורובסון לזכות בתואר משמעותי.
רובסון סיפר על כך בעתיד: "בכל תקופתי ככדורגלן, לא זכיתי בדבר".
על אף התעניינות בו מצד ארסנל, והצעה לעבוד כמאמן וכשחקן במקביל בסאות'אנד יונייטד, חתם רובסון על חוזה למשך שלוש שנים עם הקבוצה מקנדה ונקובר רויאלס.
הוא שימש בתפקיד המנהל-שחקן בעונת 1967/1968, האחרונה של הקבוצה בליגת הכדורגל הצפון אמריקאית, והאמין שזה "היה סיכוי טוב מכדי להחמיץ".
בעונתה האחרונה סיימה ונקובר במקום הרביעי בבית הפאסיפי של הליגה, ולא העפילה לפלייאוף.
בינואר 1968 הוא סיים את הקריירה שלו ככדורגלן, ונענה להצעתה של פולהאם לעבוד כמאמנה.
רובסון לקח חלק בשני טיולי שגרירות מטעם התאחדות הכדורגל האנגלית, באיים הקריביים ב-1955 ובדרום אפריקה ב-1956. מאוחר יותר באותה שנה זומן לראשונה לסגל נבחרת אנגליה.
מאז הופעת הבכורה שלו במשחק נגד בנובמבר 1957, בו כבש שני שערים בניצחון 0–4, ערך רובסון 20 הופעות בנבחרת אנגליה.
למרות הצלחתו בהופעתו הראשונה, בובי צ'רלטון הועדף על פניו במשחקה הבא של נבחרת אנגליה כנגד נבחרת סקוטלנד.
אף על פי כן, רובסון הועדף על פני נאט לופטהאוס וסטנלי מתיוס ונכלל בסגל הנבחרת למונדיאל 1958 בשוודיה.
בטורניר נחלה נבחרתו אכזבה, כשהודחה כבר בשלב הבתים.
לאחר 1958 רובסון הפך לחבר קבוע בהרכב נבחרת אנגליה והיה שותף לתקופה מוצלחת שלה, שכללה שישה ניצחונות, בהם ניצחון בתוצאה 3–9 על נבחרת סקוטלנד באצטדיון ומבלי.
הוא נכלל בסגל הנבחרת למונדיאל 1962 שנערך בצ'ילה, אך פציעה בקרסול במהלך משחק ידידות לפני הטורניר כנגד מועדון צ'יליאני מנעה ממנו לשחק במשך רוב הטורניר.
רובסון לא שיחק מאז במדי הנבחרת, והוא טען מאוחר יותר כי הקריירה שלו בנבחרת אנגליה לא מימשה את תקוותיה.
הקבוצה הראשונה שרובסון אימן הייתה פולהאם, אליה הצטרף בינואר 1968, כאשר נאבקה על הישארות בליגה הראשונה – היא צברה 16 נקודות בלבד ב-24 משחקים.
על אף החתמתו של השחקן הצעיר מלקולם מקדונלד רובסון לא הצליח לשמור על הקבוצה מפני ירידה לליגה השנייה, והוא פוטר בנובמבר, כשהקבוצה הייתה במקום השמיני בליגה.
את הידיעה על פיטוריו גילה בכותרת צהובון, ולא מפי בעלי המועדון.
הוא עבר לאיפסוויץ' טאון ב-1969, שם ביסס את מעמדו כמאמן מצליח.
הוא התמנה לתפקיד הפנוי במועדון מסאפוק לאחר פגישה מקרית עם מנהל הקבוצה.
כעבור ארבע עונות בינוניות, רובסון הוביל את איספוויץ' למקום הרביעי בליגה הראשונה ולהצלחה בגביע טקסקו בעונת 1972/1973. בתשע העונות הבאות סיימה איפסוויץ' באחד מששת המקומות הראשונים בליגה, מלבד עונת 1977/1978, בה התמקדה הקבוצה בזכייה בגביע ה-FA.
תקופתו של רובסון באיפסוויץ' נמשכה 13 שנים, במהלכה סיימה הקבוצה פעמיים במקום השני בליגה, ערכה הופעות במסגרות האירופיות ואף זכתה בגביע אופ"א בשנת 1981. במהלך כל עונותיו בקבוצה רובסון הביא לקבוצה 14 שחקנים בלבד ממועדונים אחרים, תוך שהוא סומך על השחקנים שפותחו במחלקת הנוער של איפסוויץ'.
ב-2002, כאות הוקרה על הישגיו עם הקבוצה, הוצב פסל בדמותו של רובסון מול מגרשה של איפסוויץ' טאון.
ב-7 ביולי 2006 הוכרז רובסון כנשיא הכבוד של מועדון הכדורגל איפסוויץ' טאון.
רובסון דחה הצעה לחוזה לעשר שנים נוספות באיפסוויץ'.
בזכות הצלחתו בקבוצה הוצעה לו משרת מאמן נבחרת אנגליה על ידי התאחדות הכדורגל האנגלית.
ב-7 ביולי 1982, יומיים לאחר הדחתה ממונדיאל 1982, הוא החליף את רון גרינווד בתפקיד מאמן הנבחרת, ובחר את חבר העבר שלו לקבוצת וסט ברומיץ' אלביון דון האו כעוזר המאמן הראשי שלו.
רובסון פתח בצעד שנוי במחלוקת – הדחת קווין קיגן מסגל הנבחרת למשחק מול נבחרת דנמרק – מה שהוביל לכעס אוהדי קבוצתו.
ב-12 בספטמבר 1983 הוא נחל את ההפסד היחיד, כמאמן הנבחרת, ב-28 משחקי מוקדמות אליפות אירופה או העולם.
המשחק בו הפסידה הנבחרת, שהיה גם הוא מול נבחרת דנמרק, הוביל לכישלונה של הנבחרת האנגלית להעפיל ליורו 1984, וגרם לרובסון להציע את התפטרותו.
ההצעה נדחתה על ידי נשיא התאחדות הכדורגל האנגלית, ורובסון העפיל עם נבחרת אנגליה למונדיאל 1986 במקסיקו.
אנגליה פתחה את התחרות בצורה רעה, והקפטן בריאן רובסון נפצע כתוצאה מהישנות של פריקת כתף.
רובסון שינה את טקטיקת המשחק של הנבחרת לפני המשחק האחרון של הסיבוב הראשון, ובחר את פטר בירדסלי במקום מארק הטליי כחברו לחוליית ההתקפה של גארי ליניקר.
אנגליה ניצחה בשני המשחקים הבאים, נגד נבחרת פולין ונבחרת אורוגוואי, 0-3 והעפילה לרבע הגמר.
היא הודחה ברבע הגמר על ידי נבחרת ארגנטינה לאחר צמד שערים של דייגו מראדונה; הראשון שבהם נודע בשם "שער יד האלוהים", והשני שנבחר ל"שער המאה" שהובקע חמש דקות מאוחר יותר.
רובסון לא השתכנע מטענתו של מראדונה להתערבות אלוהית:
אנגליה איבדה נקודה אחת בלבד במהלך משחקי מוקדמות יורו 1988, בתיקו 0-0 נגד נבחרת טורקיה.
היא נכשלה בטורניר עצמו שנערך במערב גרמניה, והודחה כבר בשלב הבתים.
היא סיימה במקום האחרון בבית ב', לאחר שהפסידה במשחקיה מול נבחרות נבחרת אירלנד, נבחרת הולנד ונבחרת ברית המועצות.
רובסון הושמץ על ידי העיתונות הבריטית, ולאחר תיקו במשחק ידידות כנגד נבחרת ערב הסעודית, עיתון אחד דרש: "בשם אלוהים, לך", לאחר שכבר פעם אחת ביקש רובסון את התפטרותו שנדחתה על ידי נשיא ההתאחדות.
רובסון הוביל את אנגליה למונדיאל 1990 מבלי שהנבחרת תספוג שער בששת משחקי המוקדמות.
כמו במונדיאל 1986, רובסון נאלץ לוותר על שירות הקפטן בריאן רובסון, שסבל מפציעה בגיד אכילס.
אנגליה סיימה ראשונה בבית 6, לאחר שצברה 4 נקודות בשלושת משחקיה.
עם זאת, התקדמותה הייתה שנויה במחלוקת.
אנגליה החליפה את המערך שלה ממערך 4-4-2 המסורתי למערך הגנתי, ומספר מקורות דיווחו על התקוממות של שחקן לאחר התיקו 1-1 כנגד אירלנד.
אנגליה ניצחה מאוחר יותר את נבחרות נבחרת בלגיה ונבחרת קמרון בשלבי הנוק-אאוט, ונפגשה עם נבחרת מערב גרמניה בחצי הגמר.
היא הפסידה במשחק בדו-קרב בעיטות עונשין, לאחר תיקו 1-1 בסיום ההארכה.
רובסון אמר לאחר מכן שהוא חושב על חצי הגמר ההוא בכל יום – מה יכול היה לעשות אחרת כדי לשנות את התוצאה המאכזבת.
לפני מונדיאל 1990 הודיעה התאחדות הכדורגל האנגלית לרובסון כי חוזהו כמאמן הנבחרת לא יחודש, ולכן עבר לאמן לאחר המונדיאל את פ.ס.וו.
רובסון תיאר זאת כ"הלם תרבות", אך הרגיש "תחושה של הרפתקה".
בהולנד, בניגוד לאנגליה, השחקנים היו מעורבים בדיונים הטקטיים של הקבוצה, ושחקנים מחליפים אף ביקרו את רובסון בתום המשחקים.
על אף אי התמודדות עם שחקן המפתח הברזילאי רומאריו, זכתה איינדהובן באליפות הולנד בעונות ו-.
אי העמידה בציפיות במסגרות האירופיות הביאה את הנהלת המועדון לשחרר את רובסון בסיום עונת 1991/1992.
זמן קצר לאחר עזיבתו את הולנד, עבר רובסון לספורטינג ליסבון, שם בחר במאמן הצעיר ז'וזה מוריניו, לימים מאמן צ'לסי, אינטר מילאנו, ריאל מדריד, מנצ'סטר יונייטד וטוטנהאם, כמתורגמנו בפורטוגל.
רובסון הוביל את הקבוצה לסיים במקום השלישי בעונתו הראשונה בה, בשעה אשר, לפי דבריו, היה המועדון ב"מצב קשה", ונשיא המועדון התנהג כ"loose cannon" (מי ש"יורה" החלטות בלתי צפויות ומזיקות), מאחר שהחתים לעיתים תכופות שחקנים ללא הסכמת רובסון.
רובסון פוטר מהקבוצה בדצמבר 1993, עקב הדחתה בשלב מוקדם מגביע אופ"א על ידי אוסטריה זלצבורג, לפי דבריו של נשיא המועדון, אף על פי שהקבוצה הייתה במקום הראשון בליגה לראשונה מזה 15 שנים.
יריבתה של ספורטינג ליסבון, פורטו, מיהרה להחתים את רובסון ואת מוריניו כעוזרו.
פורטו הייתה במצב קשה בעת הגעתו של רובסון וכמות הצופים הממוצעת במשחקי הבית של הקבוצה הידלדלה לכ-10,000 צופים.
רובסון הוביל את פורטו לניצחון בגמר הגביע הפורטוגלי על קבוצתו הקודמת, ספורטינג ליסבון, ובהמשך זכתה באליפות בעונת .
הרושם שהותיר רובסון על פורטו הביא את המקומיים לכנות אותו "Bobby Five-O" (בתרגום חופשי: בובי חמש-אפס) – כינוי למספר המשחקים בהם ניצחה הקבוצה 0-5. הוא חתם על חוזה מחודש בשנת 1995. הוא סבל ממלנומה והחמיץ את החודשים הראשונים של עונת , אך הצליח לשמור עם פורטו על תואר אליפות הליגה.
דיון בשיחת טלפון במהלך קיץ 1996 של רובסון עם סגן נשיא ברצלונה ז'ואן גאספרט אודות לואיש פיגו הסתיים בהזמנת רובסון לאמן את ברצלונה.
רובסון הצטרף לקבוצה ביולי 1996 ופעם נוספת היה מוריניו לעוזרו; רובסון התנה את מעברו של מוריניו יחד איתו לקאמפ נואו בחתימתו במועדון.
אחת מההחלטות החשובות של רובסון בקדנציה בת העונה שלו בברצלונה הייתה החתמת הברזילאי רונאלדו תמורת 19.5 מיליון דולר.
שהייתה בעלת השפעה על זכייתה של הקבוצה בגביע הספרדי, הסופר קאפ הספרדי וגביע אירופה למחזיקות.
רובסון עצמו נבחר למאמן האירופי של עונת .
בעונת , לאחר שלואי ואן חאל מונה במקומו למאמן הקבוצה, מונה רובסון לתפקיד הג'נרל מנג'ר בברצלונה, אך כעבור עונה אחת בלבד לפני חתם בפ.ס.וו.
איינדהובן על חוזה קצר-טווח לעונת .
איינדהובן אמנם סיימה במקום השלישי, אך רובסון הצליח להנהיג את הקבוצה להעפלה לליגת האלופות ביום האחרון של העונה.
חזרה לאנגליה – ניוקאסל יונייטד
עם סיום תוקף חוזהו, חזר רובסון לאנגליה על מנת לקחת תפקיד טכני בהתאחדות הכדורגל האנגלית, אך לאחר התפטרותו של רוד חוליט מאימון ניוקאסל יונייטד רובסון מונה במקומו.
הוא היה מאוכזב מהשכר ההתחלתי שהציע לו המועדון, אך ניהל משא ומתן על עסקה של מיליון פאונד לשנה אחת.
בעונתו הראשונה בניוקאסל, , הוא הוביל את הקבוצה למקום ה-11, עם 14 ניצחונות ב-32 משחקיו.
המשחקים הבולט ביותר בעונה זו היה הניצחון הביתי בתוצאה 0–8 על שפילד ונסדיי.
רובסון הוביל את ניוקאסל מתחתית הפרמייר ליג למקום הרביעי בסיום עונת .
בעונה הבאה, שבה סיימה ניוקאסל שלישית, היא הבטיחה את השתתפותה במוקדמות ליגת האלופות בפעם השנייה ברציפות.
אף על פי כן, רובסון וניוקאסל לא הצליחו להעפיל לליגת האלופות מהמוקדמות, וחזרו לשחק בגביע אופ"א בעונת .
על אף קשיים במערכת הקבוצה וירידה במניותיה, סיימה ניוקאסל במקום החמישי בעונה זו, חמש נקודות אחרי המקום הרביעי המוביל לעלייה למוקדמות ליגת האלופות.
רובסון החזיק בתפקיד מאמן הקבוצה עד ל-30 באוגוסט 2004, תחילתה של עונת , כאשר פוטר מהקבוצה על ידי יו"ר המועדון לאחר פתיחה חלשה של עונת הפרמייר ליג.
פיטורי רובסון באו לאחר שאכזבתו, על כך שרק 5,000 אוהדים נשארו לראות את מופע הכבוד המסורתי של שחקני הקבוצה בסיום העונה הקודמת, הגיעה לעיתונות .
עם זאת, הוא זכה להוקרה רבה מאוהדי הקבוצה ותושבי העיר.
האוטוביוגרפיה שלו, שנקראה "Bobby Robson: Farewell but not Goodbye", התפרסמה בשנת 2005. הכותרת מבוססת על אחד מציטוטיו בעת שעזב את התפקיד בנבחרת אנגליה: "אני כאן כדי להגיד שלום – אולי לא שלום אבל פרידה".
בספר הוא תקף את הנהלת ניוקאסל יונייטד, לא רק על כך שמידרו אותו בענייני כספים, אלא אף על שהזניחו היבטים אחרים של ניהול המועדון, כגון מגרש האימונים, סקאוטינג וקבוצת הנוער.
מגרש האימונים של ניוקאסל הואשם מאוחר יותר על ידי גריים סונס, מחליפו של רובסון, בשל פציעות רבות של שחקנים מובילים.
ב-13 בינואר 2006, עת התמנה מאמנה החדש של הנבחרת הלאומית של אירלנד, הוזמן רובסון להיות יועץ הכדורגל הבינלאומי שלה.
רובסון התפטר ממשרת הייעוץ שלו ב-17 בנובמבר 2007, בתום מוקדמות יורו 2008, שלא היו מוצלחות לנבחרת.
רובסון שימש בסוף ימיו כסגן הנשיא של התאחדות מאמני הליגה האנגלית, תפקיד שאינו מנהלי.
מאז 1991 מספר פעמים אובחנה אצלו מחלת הסרטן.
הוא עבר מספר ניתוחים חשובים, וב-2006 עבר ניתוח לטיפול בגידול סרטני במוחו.
הייתה למחלה השפעה על עבודתו בכדורגל, למשל בתקופתו בפורטו, שכשלה בחודשים הראשונים של עונת 1995/96 בשל היעדרותו של רובסון.
לאחר הניתוח במוחו דיווח סקיי ספורט שהייתה אצל רובסון פעולת התנגדות, שנגרמה מהתפתחות איטית של המוח, ואיבוד התחושה בצד השמאלי שלו.
לקראת סיום הקריירה שלו כמאמן, רובסון עבד לעיתים כפרשן ספורט.
ב-17 באוקטובר 2006 נחשף כי רובסון סבל מתגובת לוואי לניתוח, ונסגר חוזהו כיועץ של נבחרת אירלנד.
ב-6 במאי 2007 חשף רובסון כי אובחנה אצלו מחלת הסרטן בפעם החמישית.
ב-17 במאי 2008 רובסון היה אורח הכבוד במשחק גמר גביע ה-FA באצטדיון ומבלי, שבו ניצחה פורטסמות' את קארדיף סיטי 0-1. הוא העניק את הגביע לקפטן המנצח, סול קמפבל.
רובסון תמך בפרסום מספר מוצרים, כשבין היתר הופיע בסרטון פרסומת טלוויזיוני של חברת קרלסברג.
הוא שיחק עבור ITV במהלך מונדיאל 2006 ואליפות אירופה 2004.
לאורך השנים, מאז אובחנה אצלו המחלה בפעמים הראשונות, השתתף רובסון במשחקי הוקרה ואירועי התרמה לסיוע במחלת הסרטן.
ב-2008 הקים רובסון קרן צדקה בשם "קרן בובי רובסון" על מנת לסייע במאבק נגד מחלת הסרטן, ממנה סבל לאורך חייו.
מטרתה הראשונית של הקרן הייתה לאסוף 500,000 ליש"ט על מנת להקים את הקרן.
הקרן נחנכה ב-25 במרץ 2008, ועד נובמבר 2008 היא אספה למעלה ממיליון ליש"ט.
קרן בובי רובסון היא קרן צדקה רשומה בממלכה המאוחדת.
באוגוסט 2008 הוא הודיע כי הוא נכנע לסרטן באופן סופי.
רובסון היה נשוי ואב לשלושה.
רובסון זכה להוקרה ולפרסים עבור תרומתו לכדורגל.
ב-1990, בסיום שמונה שנות החוזה שלו כמאמן נבחרת אנגליה, הוא קיבל דרגת CBE במסדר האימפריה הבריטית, וב-2002 הוא קיבל את תואר האבירות הנמוך ביותר ("Knight Bachelor").
בשנת 2002 זכה רובסון ב"פרס החירות של ניוקאסל" ובפרס נשיא אופ"א עבור "שירות לכדורגל".
הוא אף נכנס להיכל התהילה של הכדורגל האנגלי ב-2003 כהוקרה על השפעתו כמאמן.
ב-2005, לאחר סיום תקופתו כמאמן ניוקאסל, הוא הוכרז כ"איש הכבוד" של המועדון, ומאוחר יותר תיאר זאת באוטוביוגרפיה שלו כ"רגע הגאווה בחיים שלי".
ב-1992 זכה רובסון בפרס הוקרה מטעם "איגוד כתבי הכדורגל" בשל תרומתו הבולטת למשחק הלאומי, וב-2001 ב"גביע פאט בספורד" מטעם "איגוד כתבי הספורט הבריטי" עבור הישגיו הבולטים.
ב-2005 הוא קיבל פרס מפעל חיים במסגרת פרסי מאמני הספורט בממלכה המאוחדת, ובתואר "אישיות השנה הבינלאומית של Eircom" בשנת 2006. ב-9 בדצמבר 2007, זכה רובסון בפרס "אישיות השנה בספורט" של ה-BBC כאות הוקרה על "תרומתו כמאמן וכשחקן בקריירה שנמשכה למעלה מיובל".
ב-5 במאי 2008, במהלך חגיגות יום השנה ה-30 לזכייתה של איפסוויץ' טאון בגביע ה-FA בשנת 1978, רובסון קיבל את "פרס החירות של איפסוויץ'".
ב-8 בדצמבר 2008 קיבל את "פרס החירות של דרהאם".
איינדהובן 1991, 1992 הגביע הפורטוגלי פורטו 1994 אליפות פורטוגל 1995, 1996 הסופר קאפ הספרדי ברצלונה 1996 גביע המלך הספרדי 1997 גביע אירופה למחזיקות גביע 1997
בובנשוואר (באורייה: ଭୁବନେଶ୍ବର, בהינדי: भुवनेश्वर) היא בירת מדינת אודישה, במזרח הודו.
בעיר גרים כ-882 אלף בני אדם (נכון ל-2011) והיא נקראת "עיר המקדשים", בזכות מאות המקדשים ההינדיים הפזורים בה.
עם זאת, רוב המקדשים סגורים למבקרים שלא שייכים לדת ההינדית.
העיר נוסדה במאה השלישית לפני הספירה והייתה בירת ממלכת קלינגה.
העיר היא בירת כת היאגאנט.
יש בה מקדשים רבים מתקופת הגופטה המאוחרת מהמאות השמינית עד ה-15, ביניהם מקדש מוקטשווארה.
בשנים שלאחר מכן עברה העיר מודרניזציה מסיבית והיא גדלה במהירות.
בעיר שדה תעופה, אוניברסיטה ומוסדות לימוד רבים.
בעיר שיעור אוריינות גבוה במיוחד - 93.15 אחוזים, הרבה מעבר לממוצע הלאומי - 74.04 אחוזים.
מקדש הלינגראג' (לינגראג' מאנדיר) - מקדש מהמאה ה-10 או המאה ה-11, מוקדש לשיווה, בגלגולו כאל שלושת העולמות.
בובספוג: הסרט הוא סרט קולנוע מונפש משנת 2004 המבוסס על סדרת הטלוויזיה "בובספוג מכנסמרובע".
הסרט, בבימויו והפקתו של סטיבן הילנבורג, משלב דמויות מצוירות עם שחקנים חיים.
בסרט מדבבים קאסט השחקנים המקורי מהסדרה - טום קני, ביל פאגרבאקי, קלנסי בראון, רוג'ר בומפאס, דאג לורנס, ג'יל טיילי, קרולין לורנס ומרי ג'ו קאטלט.
לצידם מדבבים בנוסף אלק בולדווין, סקרלט ג'והנסון וג'פרי טמבור בתפקיד דמויות חדשות, ודייוויד הסלהוף מופיע בתפקיד עצמו.
בסרט, פלנקטון מוציא לפועל תוכנית שמפלילה את אויבו מר קראב, בכך שגונב את כתרו של המלך נפטון, ובכך גונב את המתכון הסודי של קציצת הסרטן ומשתלט על העולם.
בובספוג ופטריק חוברים יחד בכדי להחזיר את הכתר מעיר הצדפים ולהציל את מר קראב מזעמו של נפטון ואת עולמם משלטונו של פלנקטון.
הילנבורג הסכים לאחר הצעות חוזרות ונשנות מטעם סרטי פרמאונט בשנת 2002 לעבד את הסדרה בובספוג מכנסמרובע לסרט באורך מלא.
להפקת הסרט נעזר בצוות הכותבים מהסדרה, ביניהם הוא עצמו, דרק דריימון, טים היל, קנט אוסבורן, אהרון ספרינגר ופול טיביט, שיצרו סיפור מסע הרפתקאות אגדתי אשר יביא את בובספוג ופטריק אל פני השטח.
הסרט במקור תוכנן לשמש כסיום לסדרה, אך ניקולודיאון הזמינו עוד פרקים מהסדרה, מאחר שנעשתה לסדרה רווחית עבורם, אז הילנבורג פרק מתפקידו בסדרה, בעוד טיביט החליף אותו.
הקרנת הבכורה של "בובספוג: הסרט" נערכה בלוס אנג'לס ב-14 בנובמבר 2004, בעוד הסרט יצא לאקרנים ברחבי ארצות הברית ב-19 בנובמבר.
הסרט קיבל ברובו ביקורות חיוביות והרוויח 141 מיליון דולר ברחבי העולם, ובך הפך לסרט ההנפשה השביעי הרווחי ביותר לשנת 2004. לסרט יצאו שני המשכים: "בובספוג מכנס מרובע – הסרט" (2015) ו-"בובספוג הסרט: מבצע הצלה" (2020), וסרט רביעי בשם "בובספוג הסרט: מחפשים את מכנסמרובע" עתיד לצאת ב-19 בדצמבר 2025.
בישראל, הסרט יצא לראשונה ב-14 לאפריל לבתי הקולנוע, בשפה האנגלית עם כתוביות בעברית בלבד, זאת למרות ששיווקו כלל פרסומת מדובבת מאוחר יותר באותה השנה, ב-7 בדצמבר, הסרט דובב לעברית במיוחד עבור קלטות הווידאו וה-DVD.
בתחילת הסרט מפליג שודד ים זקן בשם בארט, כאשר אחד ממלחיו מוצא תיבת אוצר ובה כרטיסים לסרט "בובספוג: הסרט".
הם מפליגים לבית הקולנוע הקרוב וצופים בסרט.
הסרט הוא המשך העלילה של הסדרה.
בתחילת הסרט בובספוג מכנסמרובע חולם חלום בו הוא מנהל את הסניף השני של מסעדת הסרטן הפריך.
כשהוא מתעורר, הוא נזכר שהגיע היום הגדול בו ייבחר מנהל למסעדת הסרטן הפריך 2. לצערו מר קראב (מנהל המסעדה) בוחר דווקא בסקווידוויד התמנון (הקופאי), ואומר לבובספוג שכדי להיות מנהל הוא צריך להיות גבר ולא ילד.
בינתיים, פלנקטון מחליט להוציא לפועל את "תוכנית ת'".
התוכנית היא לגנוב את הכתר של נפטון מלך הים, למכור אותו לעיר הצדפים, ולהפליל את קראב.
פלנקטון קיווה שבעקבות זאת קראב יוצא להורג, וכשזה יקרה הוא יוכל לגנוב את המתכון הסודי של מסעדת הסרטן הפריך וליהנות מהתהילה לה מעולם לא זכה.
ואכן הכתר נגנב ונפטון מגיע לסרטן הפריך כדי להוציא את קראב להורג.
בדיוק אז מגיע למסעדה בובספוג, שהשתכר עם פטריק במועדון של בובי הבוטן.
בובספוג רק מלבה את האש בכך שהוא ממשיך להאשים ולהקניט את מר קראב.
נפטון מחליט לשרוף את מר קראב.
בובספוג מתפכח, ואומר לנפטון שיוכל להחזיר לו את הכתר מעיר הצדפים.
נפטון לועג לבובספוג, ובובספוג מתעקש.
נפטון נותן לו 6 ימים להשלמת המשימה, ועד אז מר קראב יוקפא.
הנסיכה מנדי מזהירה את בובספוג ופטריק לפני היציאה למסע, ואומרת שבדרך יפגשו בשודדים, מפלצות, וגרוע מכל - מפלצת הקיקלופ.
הנסיכה מנדי מציידת אותם בשק רוחות שבעת פתיחתו יוצאת ממנו רוח חזקה, ובובספוג ופטריק יוצאים לדרך.
כבר בתחילת הדרך מכוניתם נשדדת והם נאלצים להתמודד מול בריונים במועדון הקשוחים כדי להחזיר לעצמם את המכונית.
בינתיים פלנקטון גונב ממר קראב הקפוא את המתכון הסודי, מה שגורם לנהירת המונים אל מסעדת הדלי שבבעלותו.
פלנקטון מעניק לכל לקוח קסדה במתנה.
בהמשך מתברר כי באמצעות הקסדות מסוגל פלנקטון לשלוט במוחותיהם של תושבי ביקיני בוטום, ולהפוך אותם לצבא של רובוטים.
קרן, רעייתו הממוחשבת של פלנקטון, מזהירה אותו שבובספוג ופטריק בדרך להצלת הכתר, מה שיוכיח שפלנקטון הוא הגנב.
פלנקטון מרגיע את קרן ואומר שהוא שלח בעקבותיהם רוצח שכיר אכזרי בשם דניס.
בינתיים בובספוג ופטריק מאבדים שוב את המכונית במנוסה ממפלצת ענקית, ולאחר מכן הם מתייאשים, שוקלים לחזור הביתה, ומודים שהם ילדים.
מנדי מגיעה בהפתעה ומנסה לעודד אותם שימשיכו במשימה.
מנדי אומרת לבובספוג ולפטריק שביכולתה להפוך אותם לגברים.